Bestyrelsens beretning 2019

BESTYRELSESARBEJDE:

Der er afholdt 7 bestyrelsesmøder, samt diverse møder i KVD - OVR og VIO-regi.

Ved bestyrelsesmøde i november 2019, meddelte formanden Ib Bøge, at han måtte trække sig som formand af helbredsmæssige årsager.

Næstformand Kurt Nielsen blev valgt til formand, til næstformand blev Jytte Holm Hilkjær valgt.

Bestyrelsen har vedtaget, at justere prisen på fastafgift, pr. enhed i ejendomme, fra 800

kr. til 900 kr. + moms, årligt.

ANTAL BRUGERE:

Vandværket har 778 brugere (ejendomsnummer) men 808 aftagere (forbrugsadresser)

Der er i året startet nyt byggeri op i Fjordparken. Der bliver etableret 16 lejeboliger, som allerede er udlejet.

Der forventes i 2020-2021 yderlig opførelse af 16 boliger, samme sted.

UDPUMPTET VANDMÆNGDE:

Vandværket har udpumpet 105.347 m3 og afregnet 95.209 m3 vand.

Der har været et spild på ledningsnettet på ca. 10 %, hvilket stadigt er for højt.

Der findes stadig lækager, efter måler, hos forbrugere.

Dette kan konstateres ved kørsel med, Kamstrup Ready aflæsning, af Ole Hansen.

Der kommer også data ind dagligt fra områdemålere og forbrugsmålere via 4G Bridge Data opsamler.

VANDKVALITETEN:

Vi har en meget høj vandkvalitet, både fra skoven og boringerne på Fjorden.

Der bliver taget vandprøver, iht. Lovgivningen, der er ikke fundet pesticider i vores drikkevand.

Vandanalyserne ligge på vores hjemmeside www.fsvand.dk , hvor man også kan læse, ”sådan læser du en vandanalyse.”

KOMMUNENS TILSYN:

Vi har forsat et godt samarbejde med det kommunale tilsyn.

Vi mangler stadig, at få løst problemet med brandhanerne, det gælder i hele kommunen, de har ikke sat penge nok af i budget til at løse opgaven.

GRUNDVANDETS BESKYTTELSE:

Der er stor bevågenhed, fra politisk side ang. beskyttelseszoner BNBO ”Boringsnære beskyttelses områder”

Vi kan forvente, at der skal udlægges yderligere ca. 2,5 ha, ud over de beskyttelsesområder, vi har ved boringerne på Lammefjorden (1,4 ha.)

I Kolås skoven forventer vi ikke der skal udlægges BNBO områder, da der ikke dyrkes landbrug i skoven.

Det er et fokusområde, som vi skal være meget opmærksomme på, da der stadig bliver fundet pesticider.

Der er ikke fundet pesticider i vores grundvand.

Vi fik på Temamødet i Vig, den 11. januar oplyst, at der eksisterer 408 pesticider hvoraf de 330 aldrig er testet.

Der kommer hele tiden pesticider til og fra, som skal testes.

Lovkravet er pt. 52 pesticider der skal testes for.

BNBO-områder på Lammefjorden.

SAMARBBEJDE I ODSHERRED:

Den nye organisation, Vandfællesskab I Odsherred, kaldet VIO, har Fårevejle St. By’s Vandværk, tilsluttet sig sammen med de fleste vandværker i Odsherred kommune.

Der har været afholdt beredskabsøvelse i VIO-regi, for driftslederne i Vandværkerne i Odsherred kommune, hvilket var lærerigt for deltagerne.

Vi deltager i de møder og kurser, som afholdes i VIO og Danske Vandværker regi.

KVD= Foreningen for private vandværker i gammel Dragsholm kommune. Behovet for foreningens berettigelse var med tiden løbet fra KVD og hvorved KVD i efteråret 2019 er opløst og nedlagt.

Igen i år har vores driftsleder haft et godt samarbejde med Asnæs Vandværk.

ØKONOMIEN:

Er i dag i gode hæder, for nogle år siden, var vi tæt på underskud, det er vendt til et pænt overskud.

Bettina vil senere gennemgå regnskab og budget.

Tak til alle medarbejdere.

Bestyrelsen.